钦定古今图书集成/明伦汇编/官常典/第421卷 > 贾谊新书 > 卜天与
## 钦定古今图书集成/明伦汇编/官常典/第421卷 > 贾谊新书 > 卜天与

按《宋书》本传：“天与，吴兴馀杭人也。父名祖，有勇干，徐
赤将为馀杭令，祖依随之。赤将死，高祖闻其有干力，
召补队主。从征伐，封关中侯，历二县令。天与善射，弓
力兼倍，容貌严正，笑不解颜。太祖以其旧将子，使教
皇子射。居累年，以白衣领东掖防关队。元嘉二十七
年，臧质救悬瓠，刘兴祖守白石，并率所领随之。虏退”，
罢，迁领辇后第一队，抚恤士卒，甚得众心。二十九年，
以为广威将军，领左细仗，兼带营禄。元凶入弑，事变
仓卒，旧将罗训、徐罕皆望风屈附。天与不暇被甲，执
刀持弓，疾呼左右出战。徐罕曰：“殿下入，汝欲何为？”天
与骂曰：“殿下常来，云何即时方作此语？只汝是贼，手
射贼。”劭于东堂。几中逆徒击之，臂断倒地，乃见杀。其
队将张泓之、朱道钦、陈满与天与同出拒战，并死。世
祖即位，诏曰：“日者逆竖犯跸，衅变卒起。广威将军、关
中侯卜天与提戈赴难，挺身奋节，斩殪凶党。而旋受
虐刃，勇冠当时，义侔古烈，兴言追悼，伤痛于心。宜加
甄赠，以旌忠节。可赠龙骧将军、益州刺史，谥曰壮侯。”
车驾临哭，泓之等各赠郡守，给《天与家长禀》。